ਨਿਊਯਾਰਕ ਯੂਨੀਵਰਸਿਟੀ
ਨਿਊਯਾਰਕ ਯੂਨੀਵਰਸਿਟੀ (NYU), ਇੱਕ ਪ੍ਰਾਈਵੇਟ ਗੈਰ-ਮੁਨਾਫ਼ਾ ਖੋਜ ਯੂਨੀਵਰਸਿਟੀ ਹੈ ਅਤੇ ਇਹ  ਨਿਊਯਾਰਕ ਸਿਟੀ ਵਿੱਚ ਸਥਿਤ ਹੈ।ਇਸ ਦੀ ਸਥਾਪਨਾ 1831 ਵਿੱਚ ਹੋਈ ਸੀ ਅਤੇ ਇਸ ਦਾ ਮੁੱਖ ਕੈਂਪਸ ਮੈਨਹਟਨ ਵਿੱਚ ਸਥਿਤ ਹੈ। ਇਸ ਦਾ ਕੋਰ ਗ੍ਰੀਨਵਿਚ ਪਿੰਡ ਵਿੱਚ ਹੈ, ਅਤੇ ਕੈਂਪਸ ਸਾਰੇ ਨਿਊਯਾਰਕ ਸਿਟੀ ਵਿੱਚ ਹਨ। ਐਨ.ਵਾਈ.ਯੂ. ਇੱਕ ਵਿਸ਼ਵਵਿਆਪੀ ਯੂਨੀਵਰਸਿਟੀ ਹੈ, ਜਿਸ ਵਿੱਚ ਐਨ.ਵਾਈ.ਯੂ. ਅਬੂ ਧਾਬੀ ਅਤੇ ਐਨ.ਵਾਈ.ਯੂ. ਸ਼ੰਘਾਈ ਵਿੱਚ ਇਸਦੀਆਂ ਸਾਖਾਵਾਂ ਚਲਦੀਆਂ ਹਨ, ਅਤੇ ਅਕਰਾ, ਬਰਲਿਨ, ਬੁਏਨਸ ਆਇਰਸ, ਫਲੋਰੈਂਸ, ਲੰਡਨ, ਮੈਡ੍ਰਿਡ, ਪੈਰਿਸ, ਪ੍ਰਾਗ, ਸਿਡਨੀ, ਤਲ ਅਵੀਵ ਅਤੇ ਵਾਸ਼ਿੰਗਟਨ, ਡੀ.ਸੀ. ਵਿੱਚ ਇਸਦੇ ਸੈਂਟਰ ਹਨ। 2017 ਤਕ, ਨੋਬਲ ਪੁਰਸਕਾਰ 36 ਨੋਬਲ ਪੁਰਸਕਾਰ ਜੇਤੂ, 7 ਟਿਉਰਿੰਗ ਐਵਾਰਡ ਜੇਤੂ ਅਤੇ 4 ਫੀਲਡਜ਼ ਮੈਡਲਿਸਟਸ ਨਿਊਯਾਰਕ ਯੂਨੀਵਰਸਿਟੀ ਨਾਲ ਜੁੜੇ ਹੋਏ ਸਨ। ਇਸ ਤੋਂ ਇਲਾਵਾ, ਇਸ ਦੀ ਫੈਕਲਟੀ ਅਤੇ ਐਲੂਮਨੀ ਵਿੱਚ 30 ਤੋਂ ਵੱਧ ਪੁਲਿਤਜ਼ਰ ਪੁਰਸਕਾਰ ਵਿਜੇਤਾ, 30 ਅਕਾਦਮੀ ਅਵਾਰਡ ਜੇਤੂ ਅਤੇ ਨੈਸ਼ਨਲ ਅਕੈਡਮੀਜ਼ ਆਫ ਸਾਇੰਸਿਜ਼ ਦੇ ਸੈਂਕੜੇ ਮੈਂਬਰ ਸ਼ਾਮਲ ਹਨ। ਅਲੂਮਨੀ ਵਿੱਚ ਰਾਜਾਂ ਦੇ ਮੁਖੀ, ਸ਼ਾਹੀ ਪਰਿਵਾਰਾਂ ਦੇ ਮੈਂਬਰ, ਪ੍ਰਸਿੱਧ ਗਣਿਤਕਾਰ, ਖੋਜਕਰਤਾ, ਮੀਡੀਆ ਹਸਤੀਆਂ, ਓਲੰਪਿਕ ਮੈਡਲਿਸਟ, ਫਾਰਚੂਨ 500 ਕੰਪਨੀਆਂ ਦੇ ਸੀ.ਈ.ਓ., ਅਤੇ ਪੁਲਾੜ ਯਾਤਰੀ ਸ਼ਾਮਲ ਹਨ। 